Hygrophorus speciosus

Hygrophorus speciosus Hygrophoraceae familiako onddo espezie bat da. Jangarri ona, bakarrik kontsumitu daiteke, beste espezie batzuekin lagundu gabe.

Sinonimoa: Hygrophorus lacorum var. speciosus.

 Deskribapena 
Kapela: 3 eta 5 cm bitarteko diametrokoa, ganbil-titidunetik lau-ganbilera, ertza soberakinekin (luzaroan inbolutua). Itxura lirainekoa baina ez oso sendoa. Kapelaren azala oso likatsua, hori-laranja bizi kolorekoa, erdiko diskoa laranja-gorri kolorekoa edo arre-gorrixka, ertza koloregabetua, erradialki fibrilosoa.

Orriak: Dekurrenteak, zabal, lodiak, zuri-hori kolorekoak.

Orri dekurrenteak: Hanka ukitzeaz gain beherantz jarraitzen duten orriak.

Hanka: 4 eta 8 cm bitarteko garaierakoa, bihurgunetsua, eraztunaren eremuan oso likatsua, banda edo eraztunekin bereziki apaindua, oinarri lodi samarrarekin, goialdean horia eta behealdean zuri-hori kolorekoa.

Haragia: Zuria, ez oso trinkoa. Irin freskoaren usain handiarekin (Calocybe gambosa-ren antzekoa) eta zapore gozoarekin. Espora-jalkina zuria.

Etimologia: Hygrophorus hitza grekotik dator, heze eta ekarri beharreko “phoréo” tik, hau da, hezetasuna bildu eta kontserbatzen duenetik.

 Jangarritasuna 
Jangarri ona.

 Nahasketa arriskua 
Hygrophorus lucorum delakoak, kolore hori zurbila du kapelan, ez hain ikusgarria eta hanka motzagoa eta apaingarririk gabea. Hygrophorus aureus ere hori-laranja kolorekoa da, titirik gabea, eta ez da ateratzen alertzeetan, altuera baxuagoan, kare-lurretan. Hygrophorus hypothejus espeziearekin ere nahas liteke.

 Sasoia eta lekua 
Udaren amaieratik udazkenaren amaierara. Ia esklusiboki alertzeen, izei gorrien, eta mendiko pinuen azpian agertzen da. Lur azidoetan.

 Banaketa eremua 
Kanada, Ameriketako Estatu Batuak, Mexiko, Alpeak, Erresuma Batua, Errusia, Txina, Japonia.

 Erreferentziak 

 Kanpo estekak 

Kategoria:Hygrophorus
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Alpeetako onddoak
Kategoria:Errusiako onddoak
Kategoria:Erresuma Batuko onddoak
Kategoria:Txinako onddoak
Kategoria:Japoniako onddoak